
Conventia europeana in materia adoptiei de copii
Strasbourg la 24 aprilie 1967
PREAMBUL
Statele membre ale Consiliului Europei, semnatare ale prezentei conventii, considerand ca
scopul Consiliului Europei este de a realiza o uniune mai stransa intre membrii sai, in vederea,
printre altele, a favorizarii programului lor social, considerand ca, desi institutia adoptiei
copiilor se regaseste in legislatia tuturor statelor membre ale Consiliului Europei, exista in
aceste tari vederi divergente asupra principiilor care ar trebui sa guverneze adoptia, precum si
deosebiri in privinta procedurii de adoptie si a efectelor juridice ale adoptiei, considerand ca
acceptarea de principii comune si a unor practici comune in ceea ce priveste adoptia copiilor
ar contribui la aplanarea dificultatilor cauzate de aceste divergente si ar permite in acelasi
timp promovarea binelui copiilor care sunt adoptati, au convenit dupa cum urmeaza:
PARTEA I
Obligatii pe camp de aplicare
ART. 1
Fiecare parte contractanta se angajeaza sa asigure conformitatea legislatiei sale cu dispozitiile
partii a II-a a prezentei conventii si sa notifice secretarului general al Consiliului Europei
masurile luate in acest scop.
ART. 2
Fiecare parte contractanta se angajeaza sa ia in considerare dispozitiile enuntate in partea a
III-a a prezentei conventii si, daca le acorda efect sau, dupa ce le-a acordat efect, inceteaza sa
mai acorde efect oricareia dintre dispozitii, ea va trebui sa notifice aceasta secretarului general
al Consiliului Europei.
ART. 3
Prezenta conventie priveste numai institutia juridica a adoptiei unui copil care, in momentul in
care adoptatorul solicita adoptia, nu a implinit varsta de 18 ani, nu este sau nu a fost casatorit
si nu este socotit major.
PARTEA a II-a
Dispozitii principale
ART. 4
Adoptia nu este valabila decat daca este pronuntata de o autoritate judiciara sau
administrativa, denumita in continuare autoritate competenta.
1
ART. 5
1. Sub rezerva paragrafelor 2-4 ale prezentului articol, adoptia nu este pronuntata decat daca
cel putin consimtamintele urmatoare au fost acordate si nu au fost retrase:
a) consimtamantul mamei si, in cazul in care copilul este legitim, cel al tatalui sau, daca nu
exista nici tata, nici mama care sa poata consimti, consimtamantul oricarei persoane sau al
oricarui organism care ar fi abilitat sa exercite drepturile parintesti in aceasta privinta;
b) consimtamantul sotului adoptatorului.
2. Nu este permis autoritatii competente:
a) de a renunta sa ia consimtamantul uneia dintre persoanele vizate la paragraful 1 de mai sus;
sau
b) de a trece peste refuzul consimtamantului uneia dintre persoanele sau organismele vizate la
mentionatul paragraf 1, decat pentru motive exceptionale determinate prin legislatie.
3. Daca tatal sau mama este lipsita de drepturile sale parintesti fata de copil sau, in orice caz,
de dreptul de a consimti la adoptie, legislatia poate sa prevada ca nu se va cere
consimtamantul sau.
4. Consimtamantul unei mame la adoptia copilului sau nu va fi acceptat decat daca este dat
dupa nastere, la expirarea termenului prevazut in legislatie si care nu trebuie sa fie mai mic de
6 saptamani sau, daca nu se specifica un termen, in momentul in care, potrivit avizului
autoritatii competente, mama va fi putut sa se restabileasca indeajuns ca urmare a nasterii.
5. In prezentul articol, se intelege prin tata si mama persoanele care in mod legal sunt parintii
copilului.
ART. 6
1. Legislatia nu poate permite adoptia unui copil decat de catre doua persoane unite prin
casatorie, fie ca adopta simultan, fie succesiv, sau de catre un singur adoptator.
2. Legislatia nu poate permite o noua adoptie a unui copil decat intr-unul sau mai multe din
urmatoarele cazuri:
a) cand este vorba de un copil adoptiv al sotului adoptatorului;
b) cand precedentul adoptator a decedat;
c) cand precedenta adoptie este anulata;
d) cand precedenta adoptie a incetat.

ART. 7
1. Un copil nu poate fi adoptat decat daca adoptatorul a atins varsta minima prescrisa in acest
scop, aceasta varsta neputand fi mai mica de 21 de ani, nici mai mare de 35 de ani.
2. Totusi, legislatia poate sa prevada posibilitatea de derogare de la conditia varstei minime:
a) daca adoptatorul este tatal sau mama copilului; sau
b) tinand seama de circumstante exceptionale.
ART. 8
1. Autoritatea competenta nu va pronunta o adoptie decat daca si-a format convingerea ca
adoptia va fi in interesul copilului.
2. In fiecare caz autoritatea competenta va da o deosebita importanta, in asa fel incat aceasta
adoptie sa-i ofere copilului un camin stabil si armonios.
3. Ca regula generala, autoritatea competenta nu va considera indeplinite conditiile mai sus
citate daca diferenta de varsta intre adoptator si copil este sub cea care separa in mod obisnuit
parintii de copiii lor.
ART. 9
1. Autoritatea competenta nu va pronunta o adoptie decat dupa o ancheta corespunzatoare
privind adoptatorul, copilul si familia sa.
2. Ancheta va trebui, corespunzator fiecarui caz, sa cuprinda, printre altele, urmatoarele
elemente:
a) personalitatea, starea sanatatii si situatia economica a adoptatorului, viata sa familiala,
conditiile de locuit, aptitudinea sa de educare a copilului;
b) motivele pentru care adoptatorul doreste sa adopte copilul;
c) motivele pentru care, in cazul in care numai unul dintre cei doi soti solicita sa adopte un
copil, celalalt sot nu se asociaza la cerere;
d) potrivirea reciproca intre copil si adoptator, durata perioadei in care el a fost incredintat in
grija sa;
e) personalitatea si starea sanatatii copilului; daca nu exista interdictie legala, antecedentele
copilului;
f) sentimentul copilului cu privire la adoptia propusa;
g) religia adoptatorului si religia copilului, daca este cazul.

3. Aceasta ancheta va trebui sa fie incredintata unei persoane sau unui organism recunoscut
prin lege sau agreat in acest scop de catre o autoritate judiciara sau administrativa. Ea va
trebui, in masura posibilului, sa fie efectuata de lucratori sociali calificati in acest domeniu
prin pregatirea sau experienta lor.
4. Dispozitiile prezentului articol nu afecteaza cu nimic puterea si obligatia autoritatii
competente de a obtine toate informatiile sau dovezile care fac sau nu obiectul anchetei si pe
care le considera ca putand fi utile.
ART. 10
1. Adoptia confera adoptatorului, cu privire la copilul adoptat, drepturile si indatoririle de
orice natura care sunt cele ale unui tata sau ale unei mame cu privire la copilul sau legitim.
Adoptia confera adoptatului, fata de adoptator, drepturile si indatoririle de orice natura ale
unui copil legitim fata de tatal sau de mama sa.
2. De indata ce se nasc drepturile si indatoririle vizate la paragraful 1 al prezentului articol,
drepturile si indatoririle de aceeasi natura dintre adoptat si tatal sau mama sa sau orice alta
persoana sau organisme inceteaza sa existe. Totusi, legislatia poate prevedea ca sotul
adoptatorului sa-si pastreze drepturile si indatoririle fata de adoptat, daca acesta este copilul
sau legitim, nelegitim sau adoptiv.
Cu toate acestea, legislatia poate mentine pentru parinti obligatia alimentara fata de copil,
obligatia de intretinere, de a-i asigura o situatie, de a-l inzestra, in cazul in care adoptatorul nu
aduce la indeplinire una dintre aceste obligatii.
3. Ca regula generala, adoptatul va putea fi in masura sa dobandeasca numele de familie al
adoptatorului sau sa-l adauge la propriul sau nume de familie.
4. Daca un parinte firesc are drept de folosinta asupra bunurilor copilului sau, dreptul de
folosinta al adoptatorului asupra bunurilor adoptatului poate, in pofida paragrafului 1 al
prezentului articol, sa fie limitat prin legislatie.
5. In materie succesorala, in masura in care legislatia da copilului legitim un drept la
succesiunea tatalui sau mamei sale, copilul adoptat este tratat in aceasta privinta la fel ca si
copilul legitim al adoptatorului.
ART. 11
1. Daca copilul adoptat nu are, in cazul adoptiei de catre o singura persoana, cetatenia
adoptatorului sau, in cazul adoptiei de catre soti, cetatenia lor comuna, partea contractanta ai
carei cetateni sunt adoptatorul sau adoptatorii va inlesni dobandirea de catre copil a cetateniei
acestora.
2. Pierderea cetateniei, care ar putea rezulta din adoptie, este subordonata posesiei sau
dobandirii unei alte cetatenii.

ART. 12
1. Numarul de copii care pot fi adoptati de un singur adoptator nu va fi limitat prin legislatie.
2. Nu se va interzice prin legislatie unei persoane sa adopte un copil pentru motivul ca ea are
sau ar putea avea un copil legitim.
3. Daca adoptia imbunatateste situatia juridica a copilului, nu se va putea interzice prin
legislatie, unei persoane, sa adopte copilul sau nelegitim.
ART. 13
1. Atata vreme cat adoptatul nu este major, adoptia nu poate fi revocata decat prin decizia
unei autoritati judiciare sau administrative pentru motive grave si numai daca revocarea
pentruasemeneamotiveesteadmisaprinlegislatie.
2. Paragraful precedent nu priveste cazurile in care:
a) adoptia este nula;
b) adoptia inceteaza ca urmare a legitimarii adoptatului de catre adoptator.
ART. 14
Cand anchetele efectuate pentru aplicarea art. 8 si 9 din prezenta conventie se vor raporta la o
persoana care are sau a avut resedinta pe teritoriul unei alte parti contractante, aceasta parte
contractanta va face tot posibilul ca informatiile necesare care ii sunt cerute sa fie transmise
fara intarziere. Autoritatile pot comunica direct intre ele in acest scop.
ART. 15
Se vor lua masuri pentru interzicerea oricarui castig nejustificat provenind din incredintarea
unui copil in vederea adoptiei sale.
ART. 16
Fiecare dintre partile contractante pastreaza facultatea de a adopta dispozitii mai favorabile
pentru copilul adoptat.
PARTEA a III-a
Dispozitii suplimentare
ART. 17
Adoptia nu poate fi pronuntata decat daca copilul a fost incredintat in grija adoptatorilor o
perioada indeajuns de lunga pentru ca autoritatea competenta sa poata in mod rational sa
aprecieze relatiile care s-ar stabili intre ei, daca adoptia ar fi pronuntata.

ART. 18
Autoritatile publice vor veghea la promovarea si buna functionare a institutiilor publice sau
private carora pot sa se adreseze cei care doresc sa adopte sau sa fie adoptat un copil, in
vederea obtinerii de sprijin si de sfaturi.
ART. 19
Aspectele sociale si juridice ale adoptiei vor figura in programele de pregatire a lucratorilor
sociali.
ART. 20
1. Se vor lua masuri ca o adoptie sa poata interveni, daca este cazul, fara ca identitatea
adoptatorului sa fie dezvaluita familiei copilului.
2. Se vor lua masuri pentru a se reglementa sau a se permite ca procedura adoptiei sa se
desfasoare in sedinta secreta.
3. Adoptatorul si adoptatul vor putea obtine documente extrase din registrele publice, al caror
continut atesta faptul, data si locul nasterii adoptatului, dar nu dezvaluie in mod expres
adoptia si nici identitatea parintilor firesti.
4. Registrele publice vor fi tinute sau, cel putin, continutul lor va fi reprodus in asa fel incat
persoanele care nu au un interes legitim sa nu poata afla faptul ca o persoana a fost adoptata
sau, daca acest fapt este cunoscut, identitatea parintilor firesti.
PARTEA a IV-a
Clauze finale
ART. 21
1. Prezenta conventie este deschisa semnarii statelor membre ale Consiliului Europei. Ea va fi
ratificata sau acceptata. Instrumentele de ratificare sau de acceptare vor fi depuse pe langa
secretarul general al Consiliului Europei.
2. Conventia va intra in vigoare dupa 3 luni de la data depunerii celui de-al treilea instrument
de ratificare sau de acceptare.
3. Ea va intra in vigoare, fata de orice stat semnatar care o va ratifica sau accepta ulterior,
dupa 3 luni de la data depunerii instrumentului sau de ratificare sau de acceptare.
ART. 22
1. Dupa intrarea in vigoare a prezentei conventii, Comitetul Ministrilor al Consiliului Europei
va putea invita orice stat nemembru al consiliului sa adere la prezenta conventie.

2. Aderarea se va efectua prin depunerea, pe langa secretarul general al Consiliului Europei, a
unui instrument de aderare, care va produce efect dupa 3 luni de la data depunerii sale.
ART. 23
1. Orice parte contractanta poate, in momentul semnarii sau in momentul depunerii
instrumentului sau de ratificare, de acceptare sau de aderare, sa desemneze teritoriul sau
teritoriile carora urmeaza sa li se aplice prezenta conventie.
2. Orice parte contractanta poate, in momentul depunerii instrumentului sau de ratificare, de
acceptare sau de aderare, sau in orice alt moment urmator, sa extinda aplicarea prezentei
conventii, prin declaratie adresata secretarului general al Consiliului Europei, la orice alt
teritoriu desemnat in declaratie, ale carui relatii internationale le asigura sau pentru care este
abilitata sa stipuleze.
3. Orice declaratie facuta in temeiul paragrafului precedent va putea fi retrasa in ceea ce
priveste orice teritoriu desemnat prin aceasta declaratie, in conditiile prevazute la art. 27 din
prezenta conventie.
ART. 24
1. Orice parte contractanta, a carei legislatie prevede mai mult decat o forma de adoptie, va
avea facultatea sa aplice numai uneia dintre aceste forme dispozitiile paragrafelor 1, 2, 3 si 4
ale art. 10 din prezenta conventie si paragrafelor 2 si 3 ale art. 12.
2. Partea contractanta care foloseste aceasta facultate o va notifica secretarului general al
Consiliului Europei in momentul semnarii sau in momentul depunerii instrumentului sau de
ratificare, de acceptare sau de aderare, sau cand va face o declaratie potrivit paragrafului 2 al
art. 23 din prezenta conventie, si va indica modalitatile de exercitare a acestei facultati.
3. Aceasta parte contractanta poate pune capat exercitarii acestei facultati; ea va aviza despre
aceasta pe secretarul general al Consiliului Europei.
ART. 25
1. Orice parte contractanta poate, in momentul semnarii sau in momentul depunerii
instrumentului sau de ratificare, de acceptare sau de aderare, sau cand va face o declaratie
potrivit paragrafului 2 al art. 23 din prezenta conventie, sa formuleze cel mult doua rezerve cu
privire la dispozitiile partii a II-a a acesteia.
Rezerve cu caracter general nu sunt permise; fiecare rezerva nu poate fi formulata decat cu
privire la o singura dispozitie.
Fiecare rezerva va avea efect timp de 5 ani cu incepere de la intrarea in vigoare a prezentei
conventii fata de partea avuta in vedere. Ea va putea fi reinnoita pentru perioade succesive de
cate 5 ani, printr-o declaratie adresata secretarului general al Consiliului Europei inaintea
expirarii fiecarei perioade.
2. Fiecare parte contractanta poate retrage, total sau in parte, o rezerva facuta de ea in temeiul
paragrafului precedent, printr-o declaratie adresata secretarului general al Consiliului Europei
si care va produce efect la data primirii sale.

ART. 26
Fiecare parte contractanta va comunica secretarului general al Consiliului Europei numele si
adresa autoritatilor carora li se pot transmite cererile prevazute de art. 14.
ART. 27
1. Prezenta conventie va ramane in vigoare fara limita de durata.
2. Orice parte contractanta va putea, in ceea ce o priveste, sa denunte prezenta conventie
adresand o notificare secretarului general al Consiliului Europei.
3. Denuntarea va produce efect dupa 6 luni de la data primirii notificarii de catre secretarul
general.
ART. 28
Secretarul general al Consiliului Europei va notifica statelor membre ale Consiliului Europei
si oricarui stat care a aderat la prezenta conventie:
a) orice semnare;
b) depunerea oricarui instrument de ratificare, de acceptare sau de aderare;
c) orice data de intrare in vigoare a prezentei conventii potrivit art. 21;
d) orice notificare primita in aplicarea dispozitiilor art. 1;
e) orice notificare primita in aplicarea dispozitiilor art. 2;
f) orice declaratie primita in aplicarea dispozitiilor paragrafelor 2 si 3 ale art. 23;
g) orice informatie primita in aplicarea dispozitiilor paragrafelor 2 si 3 ale art. 24;
h) orice rezerva formulata in aplicarea dispozitiilor paragrafului 1 din art. 25;
i) reinnoirea oricarei rezerve, efectuata in aplicarea dispozitiilor paragrafului 1 din art. 25;
j) retragerea oricarei rezerve, efectuata in aplicarea dispozitiilor paragrafului 2 al art. 25;
k) orice notificare formulata in aplicarea dispozitiilor art. 26;
l) orice notificare primita in aplicarea dispozitiilor art. 27 si data la care denuntarea va
produce efect.
Drept pentru care subsemnatele, autorizate in acest scop, au semnat prezenta conventie.
Intocmita la Strasbourg, astazi 24 aprilie 1967, in limbile franceza si engleza, ambele texte
avand aceeasi valabilitate, intr-un singur exemplar, care se va depune in arhivele Consiliului
Europei. Secretarul general al Consiliului Europei va comunica copie certificata conform
fiecaruia dintre statele semnatare si care adera.

